laion/Wikipedia-Exotic huggingface dataset:
יורו NCAP

יורו NCAP‏ (באנגלית: European New Car Assessment Programme), הוא ארגון להערכת בטיחות של כלי רכב. הארגון, שנוסד בשנת 1997, נהנה נכון ל-2012 מתמיכת שבע ממשלות אירופאיות ומאיגודי נהיגה וצרכנים מכל מדינות אירופה. כדי לדרג את רמת הבטיחות של כלי הרכב החדשים, מבצע הארגון מבחני ריסוק לכלי רכב שונים, במימון עצמי. מבחני הריסוק כוללים התנגשות חזיתית, התנגשות צד, פגיעה בעמוד, הגנה על הולכי רגל והגנה על ילדים. פגיעת חזית נערכת במהירות של 64 קמ"ש. התנגשות זו מבוצעת בין המכונית לגוף הניתן לכיפוף (על מנת לדמות פגיעה ברכב אחר) והמגע בין שטח החזית של הגוף למכונית הנבדקת הוא 40% מחזית הרכב (לא כולל מראות צד). פגיעת צד במהירות של 50 קמ"ש נערכת בין עגלה נגררת בעלת חרטום הניתן לכיפוף ברוחב מטר וחצי לבין מרכז דלת הנהג. פגיעה בהולכי רגל במהירות של 40 קמ"ש נערכת בין הרכב ל"מבוגר" ו"ילד". פגיעה בעמוד במהירות של 29 קמ"ש נערכת כאשר הרכב הנבחן מוסע על עגלה הצידה ומתנגש בעמוד. כדי לבחון את עוצמת הפגיעה בנוסעי הרכב, נעזרים בבובות מבחן מיוחדות המדמות גוף אדם. בסיכום המבחנים, נאספים הנתונים ומתקבלים שלושה דירוגים לכלי הרכב, כאשר כל דירוג נע בין אחד לחמישה כוכבי בטיחות. שלושת הדירוגים הם דירוג לבטיחות המבוגר, דירוג לבטיחות הילד ודירוג לבטיחות הולכי הרגל. בנוסף מוזכרים אביזרי הבטיחות של הרכב (כריות אוויר, התרעה על אי חגירת חגורת בטיחות ועוד). קהל הצרכנים נותן חשיבות רבה לבטיחות הרכב בעת הקנייה. דעת הקהל משפיעה על יצרני הרכב. ולכן, במקרים בהם רמת הבטיחות של הרכב גבוהה, נעזרים יצרני הרכב בנתון זה כמקדם מכירות. לעומת זאת, במקרים בהם הנתון נמוך או מאכזב, עלולים יצרני הרכב לעכב השקה של דגם חדש. כיוון שהארגון מבצע את מבחני הריסוק עם דגמי הרכב הכי פחות מאובזרים שהיצרן מציע באירופה, נוטים היצרנים להעלות את רמות אבזור הבטיחות גם בדגמים עם חבילות אבזור בסיסיות. כך נמנע המצב בו מוצעים לצרכן כלי רכב זולים, אך נחותים מבחינה בטיחותית. יצרני הרכב מקבלים אפשרות לסקור את תוצאות המבחן לפני פרסומו. יצרן המעוניין בכך, יכול להכניס שיפורי בטיחות ברכבו ולבקש מבחן חוזר. פרסום התוצאות מעוכב עד לביצוע המבחן החוזר שבפעם זו ממומן על ידי היצרן. מדיה וקבצים בנושא יורו NCAP בוויקישיתוף אתר האינטרנט הרשמי של יורו NCAP מבחני ריסוק באתר עמותת אור ירוק סרטון הדגמה למבחני ריסוק של עמותת אור ירוק EuroNCAP - About Us Front Impact Car to Car Side Impact Pedestrian Protection Pole Side Impact
שרה פיה אנדרסון

שרה פיה אנדרסון (באנגלית: Sarah Pia Anderson; נולדה ב-19 ביולי 1952) היא במאית טלוויזיה ותיאטרון אנגלייה. כמו כן, היא מרצה ופרופסורית לקולנוע ולמדיה דיגיטלית באוניברסיטת קליפורניה בדייוויס. במהלך הקריירה שלה בתיאטרון עבדה אנדרסון עם התיאטרון המלכותי הלאומי על "רוסמרהולם", עם הלהקה השייקספירית המלכותית בהפקה "מרי וליזי", ובתיאטרון אבי על "Carthaginians". בטלוויזיה הייתה חלק מצוות ההפקה והבימוי של עשרות סרטי קולנוע ותוכניות טלוויזיה, דוגמת "חשוד ראשי 4: מעגלים פנימיים" (1995), בכיכובה של הלן מירן. החל משנות ה-90 עובדת בעיקר בארצות הברית. בין הסדרות שביימה ניתן למנות את "ER", "בנות גילמור", "מתים במשרה חלקית", "האנטומיה של גריי", ו"ורוניקה מארס". בשנת 2011 ביימה את פרק הפתיחה של "סקוט וביילי" בהפקת חברת RED Production עבור ITV1. עבודותיה האחרונות כוללות פרקי פתיחה של הסדרות "תחנת ברלין" ו"החיים עצמם". ילדות טובות להתעורר סקוט וביילי מתים במשרה חלקית אהבה גדולה בטי המכוערת ורוניקה מארס (פרק: שובו של קיין) האנטומיה של גריי אד אלי מקביל מלאך אפל בנות גילמור ER שרה פיה אנדרסון, במסד הנתונים הקולנועיים IMDb (באנגלית) Sarah Pia Anderson Biography (1952), Film Reference "Sarah Pia Anderson". Cinema and Digital Media. נבדק ב-2022-12-23. UC Davis News & Information: Sarah Pia Anderson (אורכב 05.08.2012 ב Archive.today)
הקרב על פראג (פירושונים)

האם התכוונתם ל... הקרב על פראג (1648) – הקרב האחרון במלחמת שלושים השנים הקרב על פראג (1757) – קרב במסגרת מלחמת שבע השנים הקרב על פראג (1945) - קרב במסגרת החזית המזרחית במלחמת העולם השנייה
בובי האקט

רוברט ויליאם "בובי" האקט ג'וניור (באנגלית: .Robert William "Bobby" Hackett, Jr; נולד ב-15 באוגוסט 1959) הוא שחיין אמריקאי בעבר. הוא סגן אלוף אולימפי (מונטריאול 1976), זוכה מדליית ארד באליפות העולם (ברלין 1978) ואלוף המשחקים הפאן אמריקאיים (מקסיקו סיטי 1975) במשחה ל-1500 מטר חופשי, שיאן עולם בעבר (1976–1979) במשחה ל-800 מטר חופשי ואלוף עולם (ברלין 1978) ושותף לשיא עולם (1978–1983) במשחה שליחים 4x200 מטר חופשי. האקט נולד ביונקרס, מדינת ניו יורק. במשחקים הפאן אמריקאיים שנערכו במקסיקו סיטי הוא זכה בשתי מדליות, זהב וכסף. מדליית זהב במשחה ל-1500 מטר חופשי (15:53.10 דקות) ומדליית כסף במשחה ל-400 מטר חופשי (4:03.38 דקות). במבחנים האמריקאים לאולימפיאדת מונטריאול שנערכו בלונג ביץ', קליפורניה ב-21 ביוני הוא קבע במשחה ל-800 מטר חופשי שיא עולם חדש של 8:01.54 דקות, שיפור לשיא בן שלושת החודשים וחצי של סטיבן הולנד מאוסטרליה (8:02.91 דקות), שיא זה החזיק מעמד כשנתיים ו-9 חודשים ונשבר על ידי ולדימיר סלניקוב מברית המועצות (7:56.49 דקות). במשחקים האולימפיים עצמם הוא זכה במדליית כסף במשחה ל-1500 מטר חופשי בשיא אישי חדש של 15:03.91 דקות (שיא ארצות הברית לגיל 16 הנוכחי, אחד משיאי הגילאים הכי ותיקים בארצות הברית), אחרי בן ארצו בריאן גודל שקבע שיא עולם חדש של 15:02.40 דקות ולפני סטיבן הולנד (15:04.66 דקות). שלושת המנצחים קבעו תוצאה טובה יותר משיא העולם של בריאן גודל (15:06.66 דקות). באליפות העולם שנערכה במערב ברלין בשנת 1978 הוא זכה בשתי מדליות, זהב וארד. מדליית זהב במשחה שליחים 4x200 מטר חופשי ביחד עם ברוס פורניס, בילי פורסטר וראודי גיינס בשיא עולם חדש של 7:20.82 דקות, לפני ברית המועצות (7:28.41 דקות) ומערב גרמניה (7:33.29 דקות) ומדליית ארד במשחה ל-1500 מטר חופשי בתוצאה של 15:23.38 דקות, אחרי ולדימיר סלניקוב שקבע שיא אליפות חדש של 15:03.99 דקות ובורוט פטריץ' מיוגוסלביה (15:20.77 דקות). בשנת 1979 במשחקים הפאן אמריקאים שנערכו בסן חואן, פוארטו ריקו הוא זכה במדליית ארד במשחה ל-1500 מטר חופשי (15:46.83 דקות). לאחר שפרש משחייה תחרותית החל משנת 2012 הוא מתגורר ועובד באזור המטרו של ניו יורק, ליד המקום שבו גדל. הוא מתפרנס מנדל"ן ומתנדב באימון ילדים בשחייה. בשנת 1986 קיבל תואר שני במנהל עסקים מבית הספר לעסקים של הרווארד. וכיום הוא מאמן שחייה במשרה חלקית באוניברסיטת אמורי. התפתחות שיא העולם במשחה ל-800 מטר חופשי בובי האקט, באתר olympedia.org
אליעזר פופקו

רבי אליעזר פופקו (18 במרץ 1886 – 23 בספטמבר 1961) רבה הראשי של קהילת יהודי וועליזש ברוסיה, ורב קהילת עץ חיים בפילדלפיה. אליעזר נולד בראדין, ליטא, לחיים יהושע השל ולבלומה לבית אברמוביץ. בצעירותו למד בישיבת טלז. בשנת תרס"ז נישא לפעשה חיה, בתו של רבי יעקב משה ספיר, רבה של קנא שליד וילנה ולאחר מכן של סרטוב . הוא נסמך לרבנות בשנת 1908, וכיהן במשך עשרים וארבע שנים כרבה הראשי של קהילת יהודי וליז' שברוסיה. במשך שנות פעילותו כרב ברוסיה, נשפט הרב פופקו פעמיים בשנות השלושים של המאה ה-20, בעקבות טענה כי הוא מיפר את מדיניות הדת של ברית המועצות ונידון לשנתיים בכלא בסיביר. בפועל הוא ריצה רק חלק מהעונש, שכן אנשי הרבנות של ארצות הברית הצליחו להוציאו לחופשי. בשנת 1931, היגר הרב פופקו לארצות הברית, שם שימש כרב בקהילות בהאוורהיל, מסצ'וסטס ופרובידנס, רוד איילנד . בהמשך בשנת 1942 מונה לרב קהילת עץ חיים בפילדלפיה . כן שימש כנשיא כבוד וחבר בוועד המנהל של אגודת הרבנים של ארצות הברית וקנדה. ארבעת בניו הגדולים נשלחו ללמוד בישיבת ישראל מאיר כגן (חפץ חיים) בראדין. בניו מילאו תפקידים רבניים בעולם היהודי. הרב פופקו נפטר בעת שאושפז במרכז הרפואי אלברט איינשטיין בפילדלפיה ב-23 בספטמבר 1961. אשתו פעשה חיה, נפטרה ב-1976 בגיל 87. בנו, הרב ברוך אהרן פופקו, היה רב בפיטסבורג, פנסילבניה, ונשיא המזרחי בארצות הברית, ומחברם של מאמרים, ספרים ואנתולוגיות רבות. בנו הרב חיים יצחק פופקו, שימש רב בברוקלין וסגן נשיא אגודת הרבנים, וממנהיגי אגודת הרבנים דארצות הברית וקנדה. חתנו הוא הרב מרדכי סאוויצקי, "העילוי מלידא", שהיה רב אב"ד בוסטון, חיבר עשרים ושתיים חיבורים על התלמוד. בנו, רבי ראובן פופקו פרסם ספר בשם תורת ראובן בפילדלפיה בשנת 1940, ובו הסכמה חמה מאת רבי איסר זלמן מלצר. נפטר צעיר לימים. בתו, ריסיה (שושנה) נפטרה ב-2009, נישאה לרב גדליה דב שוורץ בנו, הרב אברהם אריה פופקו רב קהילה בפילדלפיה. בנו, הרב מרדכי פופקו שימש אף הוא כרב קהילה בפילדלפיה. בנו, הרב שלמה פופקו רב בקולומבוס שבאוהיו, בג'קסונוויל שבפלורידה ובקהילת "חובבי תורה" בקראון הייטס, ניו יורק. ספר שנתון יהודי אמריקאי 1963 הרב אליעזר פופקו נפטר בפילדלפיה, הצופה, 26 בספטמבר 1961 רנד, אשר זלקא, תולדות אנשי שם חלק א, באתר היברובוקס
זיגמונט

האם התכוונתם ל... זיגמונט הראשון, מלך פולין זיגמונט השני אוגוסט, מלך פולין זיגמונט השלישי, מלך פולין ושוודיה
בינית (דג)

בִּינית המכונה גם ברבוס (שם מדעי: Barbus; מערבית: بينيت - בָּיְינִית) הוא סוג של דג ממשפחת הקרפיוניים. ידועים כמה עשרות מינים ובהם ברבוס דובדבן, ברבוס ורוד, ברבוס כרום, ברבוס שני כתמים וברבוס שחמט. ישנם גם מינים הנפוצים כדגי נוי באקווריומים כגון ברבוס חמשת הפסים. יש המזהים את אחד ממיני דג הבינית (Barbus grypus) עם דג השיבוטא המוזכר בספרות חז"ל. Barbus balcanicus Barbus barbus Barbus bergi Barbus biharicus Barbus borysthenicus Barbus caninus Barbus carottae Barbus carpathicus Barbus ciscaucasicus Barbus cyclolepis Barbus ercisianus Barbus euboicus Barbus goktschaicus Barbus haasi Barbus kubanicus Barbus lacerta Barbus lorteti Barbus macedonicus Barbus meridionalis Barbus niluferensis Barbus oligolepis Barbus peloponnesius Barbus pergamonensis Barbus petenyi Barbus plebejus Barbus prespensis Barbus rebeli Barbus sperchiensis Barbus strumicae Barbus tauricus Barbus thessalus Barbus tyberinus Barbus waleckii מדיה וקבצים בנושא בינית בוויקישיתוף בינית, באתר ITIS (באנגלית) בינית, באתר NCBI (באנגלית) בינית, באתר Animal Diversity Web (באנגלית) בינית, באתר האנציקלופדיה של החיים (באנגלית) בינית, באתר GBIF (באנגלית) בינית, באתר אנציקלופדיה בריטניקה (באנגלית) זהר עמר וארי צבי זיבוטפסקי, לזיהוי דג השבוטא, המעיין מה (ג), תשס"ה, עמ' 46-41. ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
רותי גופן

רותי גופן היא רופאה מומחית לרפואת משפחה ישראלית, מחלוצות הרפואה הלהט"בית בישראל. נולדה באפיקים וגדלה בכרמיאל. בילדותה שיחקה כדורסל. יצאה מהארון טרם גיוסה לצה"ל. בצבא יצאה לקורס קצינות, אך הסתירה את היותה לסבית במהלך המיונים על מנת שלא יפגעו בסיווג הביטחוני שלה. למדה רפואה בהדסה, מומחית לרפואת משפחה. ב-2009 פתחה את המרפאה הגאה הראשונה בישראל במרכז הגאה, בשיתוף ד"ר גל וגנר ומרפאת כללית. ב-2016 פתחה עם וגנר את החברה לרפואת להט"ב, כשהשניים שימשו כיו"רים משותפים לאורך תהליך ההקמה. ב-2017 עברה למכבי ופתחה מרפאה גאה נוספת בכיכר הבימה, בה היא משמשת גם כמנהלת שותפה. ב-2022 ביצעה מחקר נרחב בהיקפו על בריאות נשים להט"ביות בישראל ביחד עם ליאת לב-שלם ובשיתוף המכון הישראלי לחקר מגדר ולהט"ב. כנציגת רפואת הציבור, הייתה פעילה בכנסת ובדיונים במשרד הבריאות במאבק לאיסור על טיפולי המרה בישראל ובהכנסת ה-PrEP לסל הבריאות. ב-2022 הייתה חלק מצוות מיוחד שהקים משרד הבריאות על מנת להתמודד עם התפרצות אבעבועות הקוף ולקחה חלק משמעותי בקמפיין ההסברה הממשלתי. בנוסף, כתבה על רפואת להט"ב ב-WDG, מכון דוידסון אתרים נוספים. מעבירה הכשרות והרצאות על רפואת להט"ב לצוותים רפואיים מטעם משרד הבריאות. בדומה לכך, לקחה חלק מרכזי בהכשרת הצוותים הרפואיים להקמת מרפאות גאות בחיפה, גבעתיים, כפר יונה וערים נוספות. פרסמה ביחד עם גל וגנר ואמנון להד את המדריך הראשון לרפואה גאה בישראל. גרה עם בת זוגה הילה בתל אביב, אם לילדה. ד"ר רותי גופן – יוצאות, באתר פודקאסט בספוטיפיי, ‏8 בספטמבר 2024 שני מויאל, ‏"העולם צועד קדימה": הדוקטור שמרפאת את הלהט"ב של תל אביב, באתר "Time Out ישראל", 10 ביוני 2022 ד"ר רותי גופן, החברה לרפואת להט"ב אושרה ע"י ההסתדרות הרפואית בישראל, באתר WDG, ‏10 בפברואר 2017 רן רזניק, הוקם איגוד רופאים חדש לקידום רפואת הקהילה הגאה, באתר ישראל היום, 24 ביולי 2016 עידן יוסף-ימין, ‏"אנחנו צריכות לפעול כדי לחזק נשים בכל הארץ", באתר ‏מאקו‏, 3 ביולי 2022 ד"ר רותי גופן, מרפאת כיכר הבימה חוגגת יום הולדת ומסכמת שנה, באתר WDG, ‏7 בינואר 2021 תומר מיכלזון, זינוק במקרי אבעבועות הקוף מכניס את הקהילה הגאה לכוננות ספיגה, באתר זמן ישראל, 11 ביולי 2022 אירה טולצ'ין, מערכת הבריאות לא מספיק מודעת לצורכי להט"בים ואף מסכנת את חייהם, באתר זמן ישראל, 22 ביוני 2021 רותי גופן, באתר מכון דוידסון לחינוך מדעי כל הפוסטים של ד"ר רותי גופן, באתר WDG כתב מקומונט, המרפאה הגאה - לראשונה בגבעתיים: מרפאת "מכבי" המתמחה בטיפול בקהילת הלהט"ב, באתר מקומונט גבעתיים - חדשות מקומיות גבעתיים, ‏2021-06-13 קידום בריאות ורפואה מונעת - רפואה מונעת בקהילת הלהט"ב – ויקירפואה, באתר wikirefua.org.il
הסנאט של אוהיו

הסנאט של אוהיו (באנגלית: Ohio Senate) הוא הבית העליון של האספה הכללית של אוהיו. לצד בית הנבחרים של אוהיו, מהווה הסנאט את הרשות המחוקקת במדינה. הסנאט המדינתי מתכנס בבית המדינה של אוהיו השוכן בקולומבוס, בירת המדינה. בשנת 1803 התקיימה הישיבה הראשונה של הסנאט. הסנאטורים נבחרים לכהונה בת ארבע שנים ומחלוקים לקבוצות הנבחרות כל אחת בשנתיים אחרות (בדומה לסנאט של ארצות הברית), כך שמחצית מהמושבים בסנאט עומדים לבחירה מחדש בכל מערכת בחירות. נשיא הסנאט של אוהיו מנהל את הפרלמנט בעת התכנסות המליאה ואחראי על סדר היום השוטף. מאז 1984 שולטת המפלגה הרפובליקנית בסנאט של אוהיו ונהנית בה מדריסת רגל רחבה. על הסנאטורים ישנה הגבלת כהונה לשתי קדנציות בלבד, דהיינו שמונה שנים סך הכול. כל סנאטור מייצג כ-349 אלף מתושבי אוהיו, וכל מחוז בחירה כולל שלוש מחוזות מקבילים לאלה של בית הנבחרים המדינתי. מדיה וקבצים בנושא הסנאט של אוהיו בוויקישיתוף אתר האינטרנט הרשמי של בית הנבחרים של אוהיו (באנגלית) פרק 2, סעיף 2, חוקת אוהיו
Whiplash (שיר)

"Whiplash" הוא שיר של להקת הת'ראש מטאל האמריקאית מטאליקה, אשר מהווה לסינגל הבכורה שלה והראשון מתוך אלבום הבכורה שהוציאה לאור בשנת 1983, Kill 'Em All. בצדו השני של הסינגל נכללות שתי רצועות ("Seek & Destroy" ו-"Phantom Lord") שהוקלטו באולפן, ואליהן התווספו בעריכה קולות רקע של קהל. בשנת 2004 הקליטה להקת ההבי מטאל האמריקאית מוטורהד גרסת כיסוי לשיר שהופיע באלבום גרסאות הכיסוי Metallic Attack: The Ultimate Tribute. גרסה זו זכתה בפרס גראמי לביצוע המטאל הטוב ביותר לשנת 2005. ג'יימס הטפילד - זמרה, גיטרת קצב קירק האמט - גיטרה מובילה לארס אולריך - תופים קליף ברטון - בס 47th Grammy Awards – 2005, Rock on the Net, ‏February 13, 2005
ביבליוגרפיה של סטיבן קינג

הסופר האמריקאי סטיבן קינג, אשר כותב בעיקר ספרי אימה, מותחנים, וספרי מדע בדיוני, פרסם לאורך השנים, נכון ל-2024, 65 רומנים, כולל שבעה שפורסמו בשם העט הבדוי "ריצ'רד בכמן", מעל ל-200 סיפורים קצרים שפורסמו ב-12 אנתולוגיות, חמישה ספרי עיון, ו-19 תסריטים. יצירותיו זכו לאורך השנים לפופולריות עצומה, ומעל ל-400 מיליון עותקים של יצירותיו נמכרו לאורך השנים ברחבי העולם. רבים מיצירותיו גם עובדו לסרטי קולנוע, סדרות טלוויזיה וחוברות קומיקס. חלק ניכר מיצירותיו של קינג מתרחשות במדינת מיין בה קינג נולד, גדל וגר גם כיום. מעל ל-60 מספריו של סטיבן קינג נכללו לאורך השנים ברשימת רבי-המכר של הניו יורק טיימס, ורבים מהם הגיעו למקום הראשון ברשימה. "Wednesday, 22 November, 2006" (באנגלית בריטית). 2006-11-22. נבדק ב-2024-10-13. "Stephen King". The Science Fiction Awards Database. נבדק ב-2016-01-30. "The Edgars". The Edgars Database. נבדק ב-2016-01-28. "2011 Eisner Awards". San Diego Comic Convention. 2 בדצמבר 2012. נבדק ב-2017-09-14. {{cite web}}: (עזרה)
הגביע האנדורי

הגביע האנדורי (בספרדית: Copa Constitució, נקרא גם: Copa Constitució Valira Seguretat עקב סיבות מסחריות) הוא טורניר בשיטת "נוקאאוט" המתקיים מדי שנה, והוא נחשב לתחרות השנייה בחשיבותה בכדורגל האנדורי, אחרי ליגת העל האנדורית. התחרות המאורגנת על ידי התאחדות הכדורגל האנדורית, החלה בשנת 1991, והחל מעונת 1994/1995 הוא אושר על ידי אופ"א, מאז הוסדר ענף הכדורגל במדינה בצורה מקצוענית יותר. קבוצה המסומנת בכתב מודגש זכתה גם באליפות ליגת העל האנדורית באותה העונה והשלימה דאבל מקומי. אתר האינטרנט הרשמי של הגביע האנדורי מחזיקות הגביע של אנדורה לאורך השנים, באתר RSSSF – Rec.Sport.Soccer Statistics Foundation
לירון אטיה

לירון אטיה (נולד בשנת 1983) הוא זמר, מוזיקאי ופזמונאי ישראלי, סולן להקת הפיל הכחול. אטיה נחשב לדמות מעוררת השראה בשל יצירתו המוזיקלית הייחודית ומאבקו האישי לאחר תאונת סקי שעבר בשנת 2005, בה נותר משותק בפלג גופו התחתון. מאז, מתנייד אטיה בכיסא גלגלים, אך המשיך ליצור ולהופיע. התאונה הובילה לשינוי משמעותי בחייו, אך הוא לא נתן לה להפריע ליצירתו. מאז הוא משמש כסמל לנחישות והתמודדות עם משברים. התאונה אף נתנה השראה לשירים רבים שכתב, שבהם הוא משלב תכנים אישיים ואוניברסליים. לירון אטיה הוא הסולן והמייסד של להקת "הפיל הכחול", אחת מהלהקות המובילות בז'אנר הרוק האלטרנטיבי בישראל. הלהקה זכתה לפופולריות בזכות שילוב סגנונות מוזיקליים מגוונים ושירים עם עומק רגשי ונושאים חברתיים. אטיה כותב ומלחין את רוב שירי הלהקה, בהם עוסק בנושאים כמו אהבה, חופש, כאב אישי והתמודדות עם אתגרים. לאחר התאונה בשנת 2005 הפך המאבק הפיזי והרגשי לחלק בלתי נפרד מהיצירה המוזיקלית של אטיה, והשירים שהוא כותב מאז מבטאים תכנים עמוקים יותר של תקווה, כוח והתמודדות עם החיים במצב חדש. בשנת 2021 שב להופיע לאחר הפסקה של תשע שנים, כשחזרתו לבמה לוותה בהתאמות מיוחדות להנגשת המופע עבורו. במהלך חופשת סקי בחרמון בשנת 2005, אטיה עבר תאונה קשה שהובילה לשיתוק בפלג גופו התחתון. הוא אושפז בשיקום במחלקה לשיקום שדרה בבית לוינשטיין כעשרה חודשים, ושם סביב מיטת חוליו נולדה הלהקה הפיל הכחול שמשמעות השם הוא ה Blue Pill, הכדור הכחול אותו היה לירון נוהג לקחת במהלך האשפוז לשיכוך הכאבים. חבריו מספרים:"מתוך הכאב צמחה המוזיקה… המון חברים הגיעו לשם… היינו יושבים בגינה של בית לוינשטיין, מזמינים פיצות ומנגנים. בחודשים האחרונים התמקמנו על המדשאה, לירון שכב על המיטה, כי עדיין לא היה יכול לשבת על כיסא גלגלים. כשלא היה יכול לכתוב בעצמו, הוא הכתיב לנו אקורדים ומילים לשירים." לאחר הפציעה, אטיה הפך לדמות מרכזית במאבק להנגשת המרחב הציבורי עבור אנשים עם מוגבלויות. הוא יזם את פרויקט "תו נגיש פה", המיועד לסמן מקומות נגישים לאנשים עם מוגבלויות, בדגש על הופעות ומקומות תרבותיים. המיזם זכה לתמיכה מאמנים בולטים כמו אסף אמדורסקי וקובי אפללו. בנוסף, קיבל אות הוקרה מעיריית ירושלים על פועלו בתחום זה. לירון אטיה נמצא בזוגיות עם השחקנית והדוגמנית שרה דיין. בשנת 2021 העלה לירון קליפ ביתי שלו עם בת זוגו, ובו גרסת כיסוי לשיר של אלביס פרסלי, "אני לא יכול שלא להתאהב" (Can't Help Falling In Love) שהפך ויראלי[דרוש מקור]. באותו הערב הקליפ כבר שודר בתוכניות טלוויזיה כמו "הצינור" ברשת 13 ו"שש" עם עודד בן־עמי בקשת 12. אטיה זכה להוקרות על פועלו למען הנגשה והעלאת מודעות לנושאים של אנשים עם מוגבלויות, בין היתר כאות הוקרה מעיריית ירושלים. ועדת הפרס נימקה את הסיבות למתן האות: “פעילותו המבורכת והמשמעותית של אטיה לקידום עצמאות, שוויון ושותפות מלאה של אנשים עם מוגבלות בחברה, בין היתר ביוזמות להנגשת מרחבים שעד היום היו מדירים, כגון הנגשת בתי עלמין, ולהבדיל, הופעות תרבות והגברת נוכחות תקשורתית”. בשנת 2023 יצר המעצב אלרון בוקאי פונט חדש המבוסס על כתב ידו של אטיה מתקופת לימודיו בתיכון, שנעלם בעקבות תאונת הסקי. הפונט, שנקרא "פיל כחול", זמין לשימוש חופשי והוא מאפשר ללירון להתחבר מחדש ליצירה בכתב. הפיל הכחול הגופן "פיל כחול", באתר "הפונטון" נועם כהן, ‏יוזמה חדשה – תו "נגיש פה": "מעולם לא הייתי בהופעה ופשוט נהניתי", באתר ‏מאקו‏, 22 בנובמבר 2021 ג'וש ארונסון, אות "שילוב אנשים עם מוגבלות" לדורון אלמוג וסולן "הפיל הכחול", באתר שווים, ‏7 ביוני 2021 הגופן "פיל כחול", באתר "הפונטון" Facebook, www.facebook.com
סדרת סמסונג גלקסי נוט

סדרת סמסונג גלקסי נוט (באנגלית: Samsung Galaxy Note Series) הייתה סדרת דגל שהופסקה של טלפונים חכמים, פאבלטים וטאבלטים שפותחה ושווקה על ידי סמסונג אלקטרוניקה. הסדרה הייתה ממוקדת בעיקר לאינטראקציה עם המכשיר בעזרת עט מגע; כל הדגמים בסדרה הגיעו עם עט מגע דיגיטלי המכונה "S Pen" ושולבו עם משטח רישום דיגיטלי רגיש ללחץ של חברת וואקום (אנ') מתחת למסך. כמו כן, הם כללו תוכנות המותאמות לשימוש בעט כמו רישום הערות, אפליקציות שרטוט וציור, הערות קופצות ומסכי ריבוי-משימות מפוצלים. הסדרה שימשה סדרת דגל הממוקמת מעל סדרת גלקסי S והייתה חלק רחב יותר מסדרת הסמסונג גלקסי של מכשירים ממוחשבים מבוססי אנדרואיד. סדרת גלקסי נוט זכורה לטובה כשנחשבה לאחת הדוגמאות המוצלחות הראשונות מבחינה מסחרית של "פאבלטים" - סדרת טלפונים חכמים עם מסכים גדולים שנועדו לשלב את הפונקציונליות של טאבלט וטלפון, ועזרה להאיץ את המגמה של טלפונים חכמים גדולים להפוך לנורמה באמצע שנות ה-2010. מהוצאת המכשיר הראשון בסדרה ב-2011 ועד אוקטובר 2013 סמסונג מכרה למעלה מ-50 מיליון מכשירים. באוגוסט 2016, סמסונג עלתה לכותרות עקב דיווחים על מקרי התלקחויות ופיצוצים של מכשירי גלקסי נוט 7 שהושקו בתחילת החודש. לאחר ניסיון החברה להרגיע את הציבור שמדובר בטווח מצומצם של מכשירים, החלו להגיע דיווחים נוספים גם בספטמבר. באוקטובר 2016 רשות שדות התעופה הפדרלית של ארצות הברית אף יצאה בהוראת חירום שאין לעלות לטיסות עם המכשיר, ואחריה רשויות נוספות בעולם, כולל בישראל. סמסונג הספיקה להתאושש מהר מהמקרה עד השקת הדגם היורש באוגוסט 2017, גלקסי נוט 8, שגרף הצלחה רבה לצד הגלקסי S8 שהושק במרץ באותה שנה. באוגוסט 2021, ראש מערך התקשורת הסלולרית של סמסונג TM Roh (רו טאי-מון), אישר את השמועות על הגעת הסדרה לסיומה כאשר הצהיר כי לא ייחשף מכשיר נוט חדש באירוע ההשקה של 2021, והסיבה העיקרית לכך היא הרחבת ייצור סדרת המתקפלים של סמסונג. "במקום לחשוף הפעם גלקסי נוט חדש, נרחיב את תכונות הנוט האהובות למכשירי גלקסי נוספים" הוסיף. החל משנת 2022, סמסונג חזרה לייצר את הגלקסי נוט ושילבה אותו תחת מיתוג חדש בתוך סדרת הגלקסי S שלה, בשם "אולטרה", כאשר הוא מגיע עם מקום ייעודי לעט ותמיכה מלאה, לאחר שגלקסי S21 אולטרה כלל תמיכה בו אך נמכר ללא העט. סמסונג גלקסי סדרת סמסונג גלקסי S סדרת סמסונג גלקסי A סדרת סמסונג גלקסי J סדרת סמסונג גלקסי Z סדרת סמסונג גלקסי M סדרת סמסונג גלקסי F אתר האינטרנט הרשמי של סדרת סמסונג גלקסי נוט מדיה וקבצים בנושא סדרת סמסונג גלקסי נוט בוויקישיתוף רויטרס (2016-09-01). "דיווח: סוללות מתפוצצות בגלאקסי נוט 7". Ynet. נבדק ב-2024-10-12. לא רק בארה"ב: ישראל אוסרת על עלייה לטיסה עם גלקסי נוט 7, באתר www.maariv.co.il, ‏2016-10-16 רפאל קאהאן, סמסונג מתאוששת, מכרה 5 מיליון גלקסי S8 תוך פחות מחודש, באתר כלכליסט - www.calcalist.co.il, ‏2017-05-17 Matt Swider last updated, Samsung Galaxy Note 21 is being replaced by the Galaxy Z Fold 3, exec confirms, TechRadar, ‏2021-07-26 (באנגלית) סמסונג גלקסי S22 אולטרה: רק אל תקראו לו נוט | כלכליסט, באתר calcalist, ‏2022-03-05
דניאלה פלג

דניאלה פלג (נולדה ב-21 באוקטובר 2004) היא גולשת רוח ישראלית, סגנית אלופת העולם (2022) ואלופת אירופה (2024) בדגם iQFOiL. פלג גדלה במושב בית חנניה והחלה להתאמן בגלישת רוח כשהייתה בת תשע ומשתייכת למועדון השייט הפועל שדות-ים. היא למדה בבית הספר התיכון חוף הכרמל (מעגן מיכאל) ושירתה בצה"ל בבסיס עתלית במעמד של ספורטאי מצטיין. פלג החלה להתאמן בגלישת רוח בגיל תשע ובצעירותה זכתה במספר תחרויות בין-לאומיות; ב-2017, כשהייתה בת 12, זכתה באליפות אירופה עד גיל 15 בדגם טכנו 293, כשבין היתר גברה על שרון קנטור שסיימה במקום השלישי. כעבור שנה היא זכתה במדליית כסף באליפות העולם עד גיל 17 כשסיימה לפני קנטור ואחרי נעמה גרינברג הישראליות. ב-2020, בגיל 15, החלה פלג להתחרות בדגם ה-iQFoil וסיימה במקום הרביעי באליפות אירופה, ראשונה מבין המתחרות עד גיל 19. באליפות העולם לשנת 2022 אשר נערכה בברסט שבצרפת, זכתה פלג במדליית הכסף. בתום 15 שיוטי המוקדמות דורגה פלג במקום השביעי הכללי אשר העלה אותה לשלב רבע הגמר. ברבע הגמר היא סיימה במקום השני ועלתה לחצי הגמר שם סיימה ראשונה ועלתה לגמר. בשיוט הגמר היא חצתה את קו הסיום במקום השני אחרי מרתה מאגטי (איטליה) ולפני מאיה מוריס (ישראל). הייתה זו המדליה הראשונה של פלג בתחרות בוגרים. באוקטובר 2024, באליפות אירופה בגלישת רוח בדגם iQFoil (אנ') אשר נערכה בקליארי שבאיטליה, זכתה פלג במדליית הזהב. בתום 13 שיוטי המוקדמות היא סיימה במקום השלישי הכללי אשר העלה אותה אוטומטית לשלב חצי הגמר, בו היא ניצחה כאשר סיימה ראשונה. בשיוט הגמר חצתה פלג את המצוף הראשון במקום השני אחרי השייטת הנורווגית, אך מיד לאחר מכן בחרה נתיב גלישה אחר משאר השייטות ולקחה את ההובלה. היא עברה את שלושת המצופים הבאים ראשונה וחצתה ראשונה את קו הסיום לפני מאיה גיסלר (נורווגיה) ואנסטסיה ואלקביץ' (פולין). פרופיל, באתר איגוד השיט הבין-לאומי אסי ממן, ‏מנגנת ופורצת קדימה: הכירו את דניאלה פלג, באתר ONE‏, 5 ביוני 2022 יואב בורוביץ', בדרך לפריז: דניאלה פלג כובשת את ענף גלישת הרוח, באתר כאן – תאגיד השידור הישראלי, 31 באוקטובר 2022 שיר אייזן, משאירות את התחרותיות במים: סיפורה של נבחרת השיט הנשית לאולימפיאדה, 3 במרץ 2024, באתר רשות הטבע והגנים נדב צנציפר, הגולשת שפחדה ממים עמוקים, כבשה את אליפות אירופה: "אני מועמדת ראויה ללוס אנג'לס", באתר ynet, 13 באוקטובר 2024 זוכי תחרויות, באתר טכנו 293 שירי אלג'ם, ‏העתיד: פלג (15) אלופת אירופה עד גיל 19, באתר ערוץ הספורט, 26 באוגוסט 2020 הישג נהדר: דניאלה פלג סגנית אלופת העולם בגלישת רוח, מאיה מוריס שלישית, באתר ynet, 22 באוקטובר 2022 ליאור ברטל, ‏מדליית זהב לגולשת הרוח דניאלה פלג באליפות אירופה באיטליה, באתר דבר העובדים בארץ ישראל, 13 באוקטובר 2024